Държавен вестник, бр. 48, 2014 г., стр. 15

БРОЙ  48	
Д Ъ Р Ж А В Е Н  В Е С Т Н И К 	
СТР.  15  
4. документ, удостоверяващ представи­
телната власт на заявителя.“
§ 29. Създават се членове 19а, 19б, 19в, 
19г и 19д: 
„Чл. 19а. (1) Списъкът по чл. 18, ал. 2 
съдържа:
1. вид/подвид на ДХСМЦ;
2. търговско наименование на ДХСМЦ;
3. форма/количество;
4. стойност, заплащана от НЗОК;
5. условия за предписване и отпускане;
6. НЗОК код.
(2) Списъкът се публикува на интернет 
страницата на НЗОК.
(3) Списъкът може да бъде допълван 
веднъж годишно.
Чл. 19б. (1) За отпускане на ДХСМЦ НЗОК 
сключва договори с лица, получили разре­
шение по чл. 229, ал. 2 ЗЛПХМ за търговия 
на дребно с лекарствени продукти. 
(2) Когато лицето по ал. 1 и ръководите­
лят на аптеката не съвпадат, договорът се 
съгласува и от ръководителя на аптеката.
(3) Договорите по ал. 1 се сключват чрез 
директора на РЗОК, на чиято територия е 
аптеката, при условия и по ред, установени 
в съответствие с чл.45, ал. 15 ЗЗО.
(4) Националната здравноосигурителна 
каса заплаща на лицата по ал. 1 за отпуснати 
от тях ДХСМЦ след представяне на електро­
нен отчет, изготвен съобразно електронен 
формат, който се публикува на интернет 
страницата на НЗОК.
(5) Отпуснатите и отчетени ДХСМЦ се 
заплащат от НЗОК при условия и по ред, 
определени в тази наредба и съобразно 
сключените договори по ал. 1.
Чл.19в. (1) Производителят или негов 
упълномощен представител е длъжен да 
уведоми НЗОК в случаите на: 
1. промяна на търговците на едро, които 
ще доставят ДХСМЦ до аптеките, сключили 
договор с НЗОК;
2. други обстоятелства, свързани с оси­
гуряване и заплащане на ДХСМЦ.
(2) Уведомяването по ал. 1 се извършва в 
7-дневен срок от настъпване на промените.
(3) В случаите по ал. 1 в 5-дневен срок от 
уведомяването НЗОК оповестява на интернет 
страницата си подадената информация. 
Чл. 19г. (1) Националната здравноосигу­
рителна каса дава указания относно реда 
за предписване и отпускане на ДХСМЦ, 
заплащани от НЗОК.
(2) Указанията по ал. 1 се публикуват на 
интернет страницата на НЗОК.
Чл. 19д. (1) Производителят или негов 
упълномощен представител може да подаде 
до НЗОК заявление съгласно приложение 
№ 3б, че желае да се прекрати заплащане­
то на съответната ДХСМЦ по реда на тази 
наредба.
(2) В заявлението по ал. 1 се посочва 
срокът, до който ще бъдат осигурявани ко­
личества от съответната ДХСМЦ, като той 
не може да бъде по-кратък от три месеца.
(3) В зависимост от датата на подаване на 
заявлението по ал. 1 НЗОК преустановява 
заплащането на съответната ДХСМЦ от 
1-во число на календарния месец, следващ 
изтичане на срока по ал. 2.
(4) В случаите по ал. 1 в 5-дневен срок от 
подаване на заявлението НЗОК оповестява 
на интернет страницата си информацията, 
посочена в заявлението.“
§ 30. Заглавието на глава четвърта се 
изменя така: 
„Условия, критерии и ред за договаряне 
на отстъпки от стойността на лекарствените 
продукти и на медицинските изделия“. 
§ 31. След заглавието на глава четвърта 
се добавя „Раздел I Условия, критерии и ред 
за договаряне на отстъпки от стойността за 
опаковка, изчислена на база референтната 
стойност на лекарствените продукти, вклю­
чени в ПЛС по чл. 262, ал. 6, т. 1 ЗЛПХМ, 
за които НЗОК заплаща“.
§ 32. В чл. 20 се правят следните изме­
нения и допълнения:
1. Алинея 1 се изменя така:
„(1) На основание чл. 45, ал. 10 ЗЗО за 
лекарствените продукти, включени в ПЛС 
по чл. 262, ал. 6, т. 1 ЗЛПХМ, НЗОК дого­
варя отстъпки от стойността за опаковка, 
изчислена на база референтната стойност 
на съответния лекарствен продукт, за който 
НЗОК заплаща.“
2. Създават се ал. 3 и 4:
„(3) Договорената отстъпка от стойността 
по ал. 1 се разпределя пропорционално в 
полза на НЗОК и здравноосигуреното лице. 
(4) Пропорционалното разпределение 
се извършва в съответствие с нивото на 
заплащане за конкретния лекарствен про­
дукт, посочено в приложение № 1 на ПЛС 
по чл. 262, ал. 6, т. 1 ЗЛПХМ.“ 
§ 33. Член 21 се изменя така:
„Чл. 21. (1) Националната здравноосигури­
телна каса отправя покана до притежателя 
на разрешение за употреба на лекарствен 
продукт/негов упълномощен представител 
за представяне на предложения за отстъпки 
по чл. 20, ал. 1 в следните срокове:
1. ежегодно до 31 януари;
2. в срок до 15 дни от подаване на заяв­
ление по чл. 4. 
(2) Извън случаите по ал. 1 НЗОК може да 
отправя покана до притежателя на разреше­
ние за употреба на лекарствен продукт/негов 
упълномощен представител за представяне 
на предложения за отстъпки по чл. 20, ал. 1, 
когато не е договорена отстъпка.